ນັກ​ວິ​ທະ​ຍາ​ສາດ​ ສາມ​ທ່ານ ຮັບ​ລາງວັນໂນແບລ ​ຂະ​ແໜງ​ແພດ​ສາດ ຮ່ວມ​ກັນ ສຳ​ລັບ​ວຽກ​ງານ ກ່ຽວ​ກັບ ອົກ​ຊີ​ເຈັນ ໃນ​ເມັດ​ແຊ​ລ​ສ໌
ແຕ່​ລະ​ຄົນ​ຈະ​ໄດ້​ຮັບ​ເງິນ​ປັນ​ຢ່າງ​ເທົ່າ​ທຽມ ​ຈາກ​ລາງວັນ​ເງິນ​ສົດ 918,000 ໂດ​ລາ.
ນັກວິທະຍາສາດ ອາເມຣິກັນ ສອງຄົນ ແລະ ອັງກິດ ຄົນນຶ່ງໄດ້ຮັບລາງວັນໂນແບລ ຂະ ແໜງແພດສາດ ສຳລັບການຄົ້ນພົບ “ວິທີທີ່ເມັດແຊລຕ່າງໆ ຮັບຮູ້ ແລະ ປັບຕົວເຂົ້າກັບ ອົກຊີເຈັນທີ່ມີຢູ່ ” ຄະນະກຳມະການລາງວັນ ໂນແບລ ໄດ້ກ່າວໃນວັນຈັນມື້ນີ້ວ່າ ລາງວັນດັ່ງກ່າວແມ່ນໄດ້ ຮັບຮ່ວມກັນໂດຍທ່ານ ວິນລຽມ ເຄລິນ, ທ່ານ ເກຣັກ ເຊເມັນຊາ ແລະ ທ່ານ ປີເຕີ ແຣັດ ຄລິຟ ແຕ່ລະຄົນຈະໄດ້ຮັບເງິນປັນຢ່າງເທົ່າທຽມ ຈາກລາງວັນເງິນສົດ 918,000 ໂດລາ ຄະນະກຳມະການໄດ້ກ່າວວ່າ ຜູ້ຊາຍທັງສາມ “ໄດ້ສ້າງພື້ນຖານເພື່ອການເຂົ້າໃຈຂອງ ພວກເຮົາ ກ່ຽວກັບ ລະດັບອົກຊີເຈັນມີຜົນກະທົບແນວໃດຕໍ່ແຊລຂະບວນການເຜົາຜານ ອາຫານ ແລະ ການເຮັດວຽກຂອງຮ່າງກາຍ ” ເຂົາເຈົ້າເວົ້າວ່າ ຄວາມກ້າວໜ້າດັ່ງກ່າວຈະຊ່ວຍນຳທາງໄປສູ່ການຫາວິທີໃໝ່ ເພື່ອຕໍ່ ສູ້ກັບ ໂຣກເລືອດຈາງ, ມະເຮັງ ແລະ ໂຣກອື່ນໆ